RESOLUCIÓN do 6 de outubro de 2022 pola que se amplía o prazo de xustificación das subvencións concedidas ao abeiro da Resolución do 15 de setembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais galegas en foros de negocio especializados e eventos de cine que se celebran fóra de Galicia, e se convocan para o ano 2022 (código de procedemento CT404D).
Axencia Galega das Industrias Culturais — III. Outras disposicións — 17/10/2022

O 30 de setembro publicouse no
Diario Oficial de Galicia
núm. 187 a Resolución do 15 de setembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais galegas en foros de negocio especializados e eventos de cine que se celebran fóra de Galicia, e se convocan para o ano 2022 (código de procedemento CT404D).
A base décimo oitava, punto 1, establece que os prazos máximos de xustificación da subvención serán dun mes desde a data de notificación de concesión da subvención, coas datas de remate seguintes:
– Ata o 10 de outubro de 2022 para aqueles eventos que teñan lugar ata o 30 de setembro de 2022.
– Ata o 20 de novembro de 2022 para aqueles eventos que teñan lugar entre o 1 de outubro de 2022 e o 15 de novembro de 2022.
O artigo 45.3 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
O artigo 32 da Lei 39/2015, do 1 de outubro, do procedemento administrativo común das administracións públicas, indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
En consecuencia, tendo en conta que o prazo de publicación foi o día 30 de setembro de 2022 e que o prazo de presentación de solicitudes está aberto ata o día 2 de novembro de 2022, parece procedente cambiar as datas máximas de xustificación ata o 20 de novembro (eventos que teñan lugar ata o 30 de setembro de 2022) e 3 de decembro de 2022 (eventos que teñan lugar entre o 1 de outubro de 2022 e o 15 de novembro de 2022).
Polas razóns antes expostas,
Modificar as datas límite de xustificación establecidas na base décimo oitava, punto 1, da Resolución do 15 de setembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais galegas en foros de negocio especializados e eventos de cine que se celebran fóra de Galicia, e se convocan para o ano 2022 (código de procedemento CT404D), ampliando os prazos para presentar a documentación xustificativa ata as seguintes datas:
– 20 de novembro de 2022, para os eventos que teñan lugar ata o 30 de setembro de 2022.
– 3 de decembro de 2022, para os eventos que teñan lugar entre o 1 de outubro de 2022 e o 15 de novembro de 2022.
Disposición derradeira
Esta resolución entrará en vigor o día seguinte ao da súa publicación.
Santiago de Compostela, 6 de outubro de 2022